ત્યારબાદ કેથરીન સતત દોડતી રહી. તેણે ૧૯૭૪ની સાલમાં ન્યુ યોર્ક સિટી મેરેથોન ૩.૦૭ મિનિટના સમય સાથે જીતી હતી. તો કેથરીનનો બેસ્ટ રનિંગ સમય ૨ કલાક ૫૧ મિનિટ ૩૭ સેક્ધડનો હતો. તેને ૧૯૬૭-૭૭ દરમિયાનની ફિમેલ ડેકેડ રનર તરીકેનો ખિતાબ રનર્સ વર્લ્ડ મેગેઝિન દ્વારા આપવામાં આવ્યો હતો. કેથરીને પત્રકારત્વનો અભ્યાસ કર્યો હતો અને ૧૯૮૪ની સાલમાં ઓલિમ્પિક્સ વિમેન મેરેથોનની શરૂઆતથી તેણે મેરેથોન કોમેન્ટ્રેટર તરીકે ટેલિવિઝનમાં કામ કરવાનું શરૂ કર્યું હતું. તેણે મેરેથોન વિમેન નામે યાદગીરીનું પુસ્તક બોસ્ટન મેરેથોનના ચાલીસમા વરસે લખ્યું હતું. બોસ્ટન મેરેથોન દોડ્યાને બરાબર પચાસ વરસે ૭૦ વરસની વયે ફરીથી તેણે બોસ્ટન મેરેથોન સોમવારે દોડી ત્યારે આખુંય બોસ્ટન શહેર તેને વધાવવા ઊભું હતું. તેણે પચાસ વરસ પહેલાં જે નંબર પહેર્યો હતો એ જ નંબર ૨૬૧ ચેસ્ટ પર પહેરીને દોડી હતી ત્યારે આખીય મેદની ભાવુક બની ગઈ હતી.